དྲ་ཚིགས་ཡིས།ཕྷ་རན་སི་ཡི་སྲིད་འཛིན་ཧོའོ་ལན་དང་།གོང་གི་སྲིད་འཛིན་ཟུར་པ་རྣམས་ལ།ཨ་མེ་རི་ཀའི་རྒྱལ་ཁབ་ཀྱི་བདེ་སྲུང་ལས་དོན་ལྷན་ཁང་གིས།གསང་མྱུལ་བྱས་ཡོད་པའི་ཡིག་ཆ་དཔར་འགྲེམས་བྱས་པའི་རྗེས།ཨ་མེ་རི་ཀ་དང་ཕྷ་རན་སི་མི་མཐུན་པ་མི་ཡོང་བ་ཕྷ་རན་སི་གཞུང་གིས་འབད་བརྩོན་བྱེད་ཀྱི་ཡོད་པ་རེད།ཕྷ་རན་སི་ཡི་སྲིད་འཛིན་ཡིས།རྒྱལ་ཁབ་ཀྱི་བདེ་འཇགས་ཀྱི་གནད་དོན་ཐད།སློབ་སྟོན་གནང་མཁན་མཐོ་རིམ་མི་སྣ་རྣམས་ཆེད་འགུགས་གནང་པའི་ལྷན་ཚོགས་ཤིག་རེས་གཟའ་ལྷག་པའི་ཉིན་སྐོང་ཚོགས་གནང་ཡོད་པའི་མུར།ཕྱི་སྲིད་བློན་ཆེན་ཡིས།ཨ་མེ་རི་ཀའི་གཞུང་ཚབ་ཆེན་མོ་ཕྱི་སྲིད་ལྷན་ཁང་དུ་བཀའ་འགུགས་གནང་ཡོད་པ་དང་།མཇུག་ཏུ་སྲིད་འཛིན་ཧོའོ་ལན་མཆོག་གིས།ཨ་རིའི་སྲིད་འཛིན་བྷ་རག་ཨོ་བྷ་མ་མཆོག་དང་ཞལ་དཔར་ཐོག་བཀའ་མོལ་གནང་པའི་སྐབས་སུ།སྲིད་འཛིན་ཨོ་བྷ་མ་མཆོག་གིས་གནས་ཚུལ་དེའི་རིགས་བསྐྱར་དུ་མི་ཡོང་བ་བྱ་རྒྱུའི་ཁས་ལེན་སླར་ཡང་ནན་བརྗོད་གནང་བྱུང་ལུགས་ཕྷ་རན་སི་ཡི་སྲིད་འཛིན་མཆོག་གིས་གསུངས་ཡོད་འདུག